ফৌজিয়া এজাজ খান
ফৌজিয়া এজাজ খান (উর্দু: فوزیہ اعجاز خان‎‎) একজন পাকিস্তানি রাজনীতিবিদ ও নারী সাংসদ। তিনি ২০০৮-২০১২ পর্যন্ত পাকিস্তান জাতীয় পরিষদের সদস্য ছিলেন। ২০০৮ সালের পাকিস্তানের সাধারণ নির্বাচনে সিন্ধু থেকে নারীদের জন্য সংরক্ষিত একটি আসনে মুত্তাহিদা কওমি আন্দোলনের প্রার্থী হিসাবে তিনি পাকিস্তানের জাতীয় পরিষদের সদস্য নির্বাচিত হয়েছিলেন। দ্বৈত নাগরিকত্বের কারণে ২০১২ সালে তিনি তার জাতীয় পরিষদের সদস্য পদ থেকে পদত্যাগ করেছিলেন।